আমিও জানি আরও কিছু বই পড়া দরকার। সেই বইগুলোর কথা বলে আপনাকে লোড দিতে চাচ্ছি না। তবে যেটুকু পড়বেন ভাল করে পড়বেন, কিছু বাদ দিবেন না। এবার আপনার মনের কিছু কনফিউশন দূর করি। অনেকেই ভাবছেন আপনার চাকরি হবে না। কেন হবে না সেটা কি একবারও ভেবে দেখেছেন? যে চাকরি পায় আর যে পায় না এই দুইয়ের মধ্যে পার্থক্য হলপড়ালেখা। সে অনেক পড়ালেখা করেছে তাই চাকরি পেয়েছে আপনি পড়ুন আপনারও চাকরি হবে। আবার অনেকেই বলছেন টাকা বা ঘুষ ছাড়া চাকরি হবে না। যারা এমন ভাবছেন তাদের চাকরি কখনই হবেনা। কারণ এই চিন্তা আপনার মেধাকে ধ্বংস করে দিবে। বিশ্বাস করুন আর নাই করুন নিয়োগ স্বচ্ছ হয় এবং হবে।তবে সামান্য ব্যতিক্রমও আছে এবং তা আসলেই সামান্য। আমার খুব কাছের অনেক অনেক বন্ধুর চাকরি হয়েছে কোনো টাকা ছাড়া। এর মধ্যে এক বন্ধুর ৬ টা ব্যাংকে চাকরি হয়েছে।